cyanic-selkie/wikianc huggingface dataset:
เปอเลอจิงกังกุง
เปอเลอจิงกังกุง (pelecing kangkung) หรือ เปลอจิงกังกุง (plecing kangkung) เป็นอาหารที่ทำจากผักบุ้ง มีรสเผ็ด พบในเกาะลมบก ประเทศอินโดนีเซีย โดยทำจากผักบุ้งกินกับเปอเลอจิงซัมบัล ซึ่งทำมาจากพริก หัวหอม กระเทียม ผลโพธิสัตว์ (candlenut) มะกรูด กะปิเผา เกลือ และน้ำตาล อาหารนี้ใช้เป็นเครื่องเคียงกับอายัมตาลีวัง อาหารนี้อาจเพิ่มผักอื่น เช่น ถั่วงอก ถั่วลิสงทอด มะพร้าวอบปรุงรสเผ็ด นอกจากที่ลมบกแล้วอาหารชนิดนี้มีที่บาหลี
กลุ่มอาการป่วยขณะที่ต่อมไทรอยด์ทำหน้าที่ปกติ
กลุ่มอาการป่วยขณะที่ต่อมไทรอยด์ทำหน้าที่ปกติ (euthyroid sick syndrome (ESS), sick euthyroid syndrome (SES), thyroid allostasis in critical illness, tumours, uraemia and starvation (TACITUS)) กลุ่มอาการป่วยซึ่งมิใช่ต่อมไทรอยด์ (non-thyroidal illness syndrome (NTIS)) หรือกลุ่มอาการที3 ต่ำ ที4 ต่ำ (low T3 low T4 syndrome) เป็นสภาพการปรับตัวหรือการเสียการกำกับของการควบคุมผลป้อนกลับกระตุ้นต่อมไทรอยด์ (thyrotropic feedback control) ซึ่งระดับที3 และ/หรือ ที4 ไม่ปกติ แต่ต่อมไทรอยด์ดูทำหน้าที่ได้ปกติ
สภาวะนี้มักพบในการอดอยาก การป่วยวิกฤตหรือผู้ป่วยในหน่วยอภิบาล รูปแบบฮอร์โมนที่พบบ่อยที่สุดในกลุ่มอาการป่วยขณะที่ต่อมไทรอยด์ทำหน้าที่ปกติ คือ ระดับที3 ทั้งหมดและที่ไม่จับกับโปรตีนต่ำ โดยมีระดับที4 และทีเอสเอช (ฮอร์โมนกระตุ้นต่อมไทรอยด์) ปกติ
Rzedowskia
ถิ่นกำเนิดของมันคือ ทางตะวันออกของเม็กซิโก
สปีชีส์ในสกุล ได้แก่:
ลาแบนด้าไทยแลนด์
La Banda Thailand ซุป'ตาร์บอยแบนด์  (La Banda Thailand) คือรายการประกวดร้องเพลงโดยหาบอยแบนด์ ผลิตโดย ทีวี ธันเดอร์ โดยซื้อลิขสิทธิ์รายการ Fremantle media เจ้าของเดียวกับ The X Factor และ America's Got Talent โดยถูกสร้างขึ้นจากฝีมือของ Producer ชื่อดัง Simon Cowell ผู้ให้กำเนิด วงบอยแบนด์อันดับหนึ่งของโลกอย่าง One Direction ภายใต้เป้าหมายเดียวกัน นั่นคือรายการนี้ตามหาผู้ชายที่มีคุณสมบัติครบทั้ง "เสน่ห์และเสียงร้อง"
รอบ Auditions
รอบ Auditions ผู้เข้าแข่งขันจะเปิดตัวบนเวทีรายการ La Banda Thailand โดยแบ่งออกเป็น 2 รอบย่อยๆ ดังนี้
รอบที่ 2 : เมื่อได้เข้ามาเจอกับกรรมการ ผู้เข้าแข่งขันต้องแสดงความสามารถในการร้องเพลงต่อหน้าคณะกรรมการ หากเสียงของผู้เข้าแข่งขันสามารถเอาชนะใจกรรมการ 3 ใน 4 คน ผู้เข้าแข่งขันก็จะสามารถผ่านเข้าไปสู่รอบต่อไปได้
รอบ Middle
ภารกิจแรก : ผู้ที่ผ่าน Audition ทั้งหมดจะเข้าสู่รอบคัดเลือก หรือ Culling ซึ่งเป็นรอบที่เฟ้นหาหนุ่มหล่อ คุณภาพเสียงดี ตัดสินโดยการร้องเพลงสด ไม่มีดนตรีประกอบ เพื่อให้กรรมการเลือกผู้เข้าแข่งขันจำนวน 15 คน ผ่านเข้าสู่ภารกิจต่อไป
ภารกิจที่ 2 : “MV” ผู้ที่ผ่านเข้ารอบจะถูกแบ่งกลุ่มๆละ 5 คน แต่ละกลุ่มจะต้องฝึกซ้อมอย่างหนักเพื่อถ่ายทำ MV แรกในชีวิต พร้อมทั้งการแสดงต่อหน้ากรรมการและแฟนคลับ 300 คน ผู้ที่ผ่านเข้ารอบมีเพียงแค่ 12 คนเท่านั้น ที่จะมีโอกาสผ่านเข้าไปสู่รอบเข้า Semi Final
กติกาการโหวตคือ 1 กลุ่มที่แฟนคลับ 300 คนเลือก และ 1 กลุ่มที่กรรมการทั้ง 4 คนเลือก จะได้ผ่านเข้ารอบ Semi Final ทันที ส่วนกลุ่มที่เหลือจะถูกกรรมการเลือกอีกเพียง 2 คนเท่านั้นที่จะได้ผ่านเข้ารอบต่อไป
รอบ Semi Final
สัปดาห์ที่ 7 :' แบ่งเป็น 3 กลุ่มๆละ 4 คน เพื่อโชว์แบบกลุ่ม โดยกรรมการจะเลือกผู้เข้าแข่งขันทั้งหมด 3 คน และแฟนคลับ 300 คน เลือกผู้เข้าแข่งขัน 1 คน ที่ชื่นชอบที่สุดไม่ว่าจากกลุ่มใดก็ตาม เมื่อได้ผู้เข้าแข่งขันจำนวน 4 คนแล้ว จะทำการโชว์เดี่ยวเพื่อให้กรรมการเลือกผู้เข้าแข่งขันที่ดีที่สุด 1 คนผ่านเข้าสู่รอบ Final
สัปดาห์ที่ 8 : แบ่งเป็น 2 กลุ่มๆละ 5 คน และ 6 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 9 : แบ่งเป็น 2 กลุ่มๆ ละ 5 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 10 : แบ่งเป็น 2 กลุ่มๆละ 5-4 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
เมื่อผ่านไปทั้งสิ้น 10 สัปดาห์ จะมีผู้ผ่านเข้าสู่รอบ Final จำนวน 4 คน และเพื่อให้คนไทยทั้งประเทศได้มีส่วนร่วมในการออกแบบบอยแบนด์ในดวงใจ จึงจัดกิจกรรม Public Vote ขึ้น กิจกรรมที่เปิดโอกาสให้ผู้ชมทางบ้าน Vote หนุ่มหล่อ เสียงดี โดนใจจำนวน 3 คน ผ่านเข้าสู่รอบ Final โดยเปิดให้ Vote 24 ชั่วโมงหลังจากโชว์จบลง
ฤดูพายุเฮอริเคนแปซิฟิก พ.ศ. 2558
'''ฤดูพายุเฮอริเคนแปซิฟิก พ.ศ. 2558''' เป็นฤดูกาลในอดีต ที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2558 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2558 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2558 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา จากปรากฏการณ์เอลนีโญ ฤดูนี้จึงมีพายุสูงกว่าค่าเฉลี่ย
รายชื่อพายุ
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2558 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2559 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2564 และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2552
สำหรับพายุเฮอริเคนในมหาสมุทรแปซิฟิก เป็นเขตรับผิดชอบของศูนย์เฮอริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
ผลกระทบ
ตารางนี้แสดงพายุทั้งหมดที่ก่อตัวในปี พ.ศ. 2558 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา–, ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2015
ดาดราและนครหเวลี
ดาดราและนครหเวลี (દાદરા અને નગર હવેલી, दादरा आणि नगर हवेली, दादर और नगर हवेली) เป็นอดีตดินแดนสหภาพแห่งหนึ่งของสาธารณรัฐอินเดีย ในปัจจุบันเป็นอำเภอหนึ่งของดินแดนสหภาพซึ่งรวมเข้ากับอีกดินแดนสหภาพหนึ่งในชื่อดาดราและนครหเวลี และดามันและดีอู ซึ่งนครหเวลีถือเป็นดินแดนส่วนใหญ่ที่ถูกโอบล้อมโดยรัฐมหาราษฏระกับรัฐคุชราต ส่วนดาดราเป็นเขตขนาดเล็กที่อยู่ทางตอนเหนือของนครหเวลี เป็นดินแดนส่วนแยกถูกโอบล้อมโดยพื้นที่ของรัฐคุชราตทั้งหมด บางส่วนของพื้นที่ห่างจากเมืองดามันประมาณ 10-30 กิโลเมตร มีเมืองเอกคือ เมืองสิลวัสสะ
ปัจจุบัน ดาดราและนครหเวลีได้ถูกควบรวมเข้ากับดินแดนสหภาพดามันและดีอู พร้อมกับจัดตั้งขึ้นเป็นดินแดนสหภาพใหม่ ชื่อว่า "ดาดราและนครหเวลี และดามันและดีอู"
ประวัติ
ในปี ค.ศ. 1783 ดาดราและนครหเวลีตกอยู่ภายใต้การปกครองของโปรตุเกส เนื่องจากเป็นการชดเชยเรื่องที่ทหารของจักรวรรดิมราฐาทำให้เรือสำเภาของโปรตุเกสล่ม ต่อมาในปี ค.ศ. 1785 ดาดราและนครหเวลีได้รับการปกครองโดยตรงจากรัฐบาลโปรตุเกสแห่งเมืองดามันจนถึงปี ค.ศ. 1954
หลังจากอินเดียได้ประกาสอิสรภาพในปี ค.ศ. 1947 ประชาชนในดาดราและนครหเวลีได้รวมตัวกัน ก่อให้เกิดองค์กรแนวร่วมแห่งกัว (UFG), องค์การปลดปล่อยแห่งชาติ (NMLO) และอาซาด โคมาตักซึ่งทำให้ดินแดนแห่งนี้เป็นอิสรภาพจากโปรตุเกสในปี ค.ศ. 1954
ดาดราและนครหเวลีเริ่มเป็นที่จับตามองขององค์กรทางกฎหมาย ประชาชนในอดีตอาณานิคมได้เรียกร้องให้อินเดียเข้าทำการช่วยเหลือเกี่ยวกับการบริหารจัดการ ด้วยการช่วยเหลือของนาย เค.จี. พัทลานี เจ้าหน้าที่ที่ดูแลด้านการบริหารชาวอินเดียได้เซ็นสัญญาในเรื่องการบริหาร
ในปี ค.ศ. 1961 เมื่ออินเดียได้เข้ายึดครองกัว, ดามัน และดิอูได้เพียงหนึ่งวัน นายพัทลานีผู้ที่วางแผนในการเป็นรัฐมนตรีแห่งดาดราและนครหเวลีเพื่อเป็นผู้นำแห่งรัฐ ได้เห็นด้วยกับนายชวาหระลาล เนห์รูในการที่จะรวมดาดราและนครหเวลีเข้ากับสาธารณรัฐอินเดีย ท้ายที่สุดดาดราและนครหเวลีจึงเข้าร่วมเป็นดินแดนสหภาพของอินเดียมาจนถึงปัจจุบันนี้
ประชากร
ดาดราและนครหเวลี มีประชากรรวมกันทั้งหมด 220,451 คน โดยภาษาหลักที่ประชาชนใช้เป็นภาษาหลักในปัจจุบันคือ ภาษามราฐี, ภาษาฮินดี และภาษาคุชราต ประชากรมีทั้งที่นับถือศาสนาพราหมณ์-ฮินดู โดยมีศาสนสถานในศาสนาฮินดูอยู่ 64 แห่ง ดาดราและนครหเวลีถือเป็นพื้นที่สำคัญของวัฒนธรรมวาร์ลีที่เป็นวัฒนธรรมผสมระหว่างคุชราตกับมราฐี นอกจากนี้ประชากรส่วนใหญ่ของเมืองสิลวัสสะยังได้รับมรดกทางวัฒนธรรมจากโปรตุเกสในเรื่องการนับถือศาสนาคริสต์นิกายโรมันคาทอลิก รวมไปถึงชื่อเมืองสิลวัสสะ ที่มาจากคำว่า ซิลวา ที่มาจากคำในภาษาโปรตุเกส นอกจากนี้ก็ยังมีชุมชนมุสลิมตั้งอยู่ด้วย
Rytidocarpus
Rytidocarpus เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ โมร็อกโก
สปีชีส์ในสกุล ได้แก่:
วอลเลย์บอลชายชิงแชมป์แอฟริกา 2001
วอลเลย์บอลชายชิงแชมป์แอฟริกา 2001 (2001 Men's African Volleyball Championship) จัดขึ้นในเมืองพอร์ตฮาร์คอร์ต, ประเทศไนจีเรีย มี 5 ทีมที่เข้าร่วมการแข่งขันในครั้งนี้
วัดตลิ่งชัน (จังหวัดสระบุรี)
วัดตลิ่งชัน ตั้งอยู่เลขที่ 38 บ้านตลิ่งชัน หมู่ที่ 6 ตำบลตลิ่งชัน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดมีเนื้อที่ 8 ไร่ 77 ตารางวา โฉนดเลขที่ 22792
ประวัติ
วัดตลิ่งชัน ตั้งเมื่อ พ.ศ.2300 โดยพระอาจารย์โต(หลวงพ่อโต) ไม่ทราบความเป็นมา ท่านเป็นพระธุดงค์ได้จาริกแสวงบุญมาถึง ณ บริเวณนี้เห็นว่าเป็นที่สัปปายะ เหมาะที่จะบำเพ็ญภาวนา ต่อมาได้มีชาวบ้านผู้มีจิตศรัทธาได้ร่วมกันบริจาคที่ดินเพื่อสร้างวัด แล้วตั้งชื่อวัดตามภูมิประเทศที่วัดตั้งอยู่ริมตลิ่งที่สูงชันของแม่น้ำป่าสักว่า "วัดตลิ่งชัน"
วัดตลิ่งชันได้รับพระราชทานวิสุงคามสีมา เมื่อวันที่ 2 พฤศจิกายน พ.ศ.2530 มีเขตวิสุงคามสีมา กว้าง 25 เมตร ยาว 40 เมตร
สมศักดิ์ เกียรติสุรนนท์
สมศักดิ์ เกียรติสุรนนท์ (เกิด: 27 มิถุนายน พ.ศ. 2497) อดีตประธานรัฐสภา และประธานสภาผู้แทนราษฎร รองหัวหน้าพรรคเพื่อไทย แกนนำกลุ่มขุนค้อน ประธานสภาสถาบันพระปกเกล้า สมาชิกสภาผู้แทนราษฎรจังหวัดขอนแก่น พรรคเพื่อไทย อดีตรัฐมนตรีว่าการกระทรวงยุติธรรม และอดีตรัฐมนตรีว่าการกระทรวงวัฒนธรรม
ประวัติ
สมศักดิ์ เกียรติสุรนนท์ เกิดเมื่อวันที่ 27 มิถุนายน พ.ศ. 2497 เป็นบุตรของนายสงวน และนางเพ่ง เกียรติสุรนนท์ นายสมศักดิ์สำเร็จการศึกษาระดับมัธยมศึกษาจากโรงเรียนขอนแก่นวิทยายน ระดับปริญญาตรี วิศวกรรมศาสตร์บัณฑิต จากมหาวิทยาลัยขอนแก่น และจบปริญญาโท วิศวกรรมศาสตร์มหาบัณฑิต จากจุฬาลงกรณ์มหาวิทยาลัย ปริญญาดุษฎีบัณฑิตกิตติมศักดิ์สาขาการเมือง จากมหาวิทยาลัยอเมริกา ประเทศสหรัฐอเมริกาปริญญาดุษฎีบัณฑิตกิตติมศักดิ์สาขาศาสนศาสตร์ จากมหาวิทยาลัยมหามกุฏราชวิทยาลัย และปริญญาศิลปศาสตรดุษฎีบัณฑิตกิตติมศักดิ์ สาขาวิชารัฐประศาสนศาสตร์  มหาวิทยาลัยกรุงเทพธนบุรี
หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ
งานการเมือง
สมศักดิ์ เริ่มต้นเป็นสมาชิกสภาผู้แทนราษฎรของจังหวัดขอนแก่น สังกัดพรรคกิจสังคม นายสมศักดิ์ นับได้ว่าเป็นประธานรัฐสภาคนที่ 2 ที่เป็นชาวขอนแก่น ได้รับฉายาว่า "ขุนค้อน" ตั้งแต่ครั้งที่ดำรงตำแหน่งรองประธานสภาผู้แทนราษฎรครั้งแรก เมื่อ พ.ศ. 2540 สังกัดพรรคความหวังใหม่ ได้นำค้อนขึ้นมาเคาะบัลลังก์ แบบเดียวกับที่ใช้ในศาลยุติธรรมในต่างประเทศ เพื่อระงับเหตุเมื่อเกิดการถกเถียงกันในสภา
การรับตำแหน่งรัฐมนตรี
เดิมสมศักดิ์เป็นแกนนำกลุ่มอีสานพัฒนา แต่เมื่อนายสมศักดิ์เข้ารับตำแหน่งเป็นรัฐมนตรีว่าการกระทรวงวัฒนธรรมในรัฐบาลของนายสมัคร สุนทรเวช ทำให้เกิดความขัดแย้งกันในกลุ่ม นายสมศักดิ์จึงแยกตัวออกไปตั้งกลุ่มใหม่คือกลุ่มขุนค้อน จนกระทั่งในวันที่ 9 กันยายน พ.ศ. 2551 ศาลรัฐธรรมนูญวินิจฉัยกรณี นายสมัคร สุนทรเวช จัดรายการชิมไปบ่นไป และยกโขยง 6 โมงเช้า มีมติเอกฉันท์ให้พ้นจากตำแหน่งนายกรัฐมนตรี ทำให้คณะรัฐมนตรีทั้งคณะสิ้นสุดลง
ต่อมาในวันที่ 17 กันยายน พ.ศ. 2551 มีการลงมติเลือกนายกรัฐมนตรี นายสมชาย วงศ์สวัสดิ์ ได้รับเลือกด้วยคะแนน 298 ต่อ 163 (นายอภิสิทธิ์ เวชชาชีวะ) โดยมีพระบรมราชโองการโปรดเกล้าโปรดกระหม่อมแต่งตั้งนายสมชาย เป็นนายกรัฐมนตรีในวันที่ 18 กันยายน ต่อมาในวันที่ 24 กันยายน มีพระบรมราชโองการโปรดเกล้าโปรดกระหม่อมแต่งตั้ง คณะรัฐมนตรีคณะที่ 58 ของประเทศไทย โดยนายสมศักดิ์ได้รับตำแหน่งเป็นรัฐมนตรีว่าการกระทรวงยุติธรรม ต่อมาในวันที่ 2 ธันวาคม พ.ศ. 2551 ศาลรัฐธรรมนูญมีมติให้ยุบพรรคพลังประชาชน และตัดสิทธิ์ทางการเมืองของคณะกรรมการบริหารพรรคคนละ 5 ปี ทำให้นายสมชาย วงศ์สวัสดิ์ นายกรัฐมนตรีและรัฐมนตรีว่าการกระทรวงกลาโหม ซึ่งดำรงตำแหน่งรองหัวหน้าพรรคพลังประชาชน รักษาการหัวหน้าพรรคพลังประชาชน ต้องพ้นจากตำแหน่ง จึงส่งผลให้คณะรัฐมนตรีทั้งคณะสิ้นสุดลง
การรับตำแหน่งประธานรัฐสภาและประธานสภาผู้แทนราษฎร
จากนั้นจึงได้ย้ายมาร่วมงานกับพรรคเพื่อไทย และได้รับเลือกให้ดำรงตำแหน่งรองหัวหน้าพรรค เมื่อเดือนกันยายน พ.ศ. 2553 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็น ส.ส.จังหวัดขอนแก่น และได้รับเลือกจากสภาผู้แทนราษฎร ให้ดำรงตำแหน่งประธานสภาผู้แทนราษฎร เมื่อวันที่ 2 สิงหาคม พ.ศ. 2554 ต่อมาปลายปี พ.ศ. 2554 สื่อมวลชนประจำสภาผู้แทนราษฎร ได้ตั้งฉายานักการเมือง ประจำปี 2554 โดยที่นายสมศักดิ์ ได้รับฉายาว่า "ค้อนปลอม ตราดูไบ" อันเนื่องมาจากการให้สัมภาษณ์ยอมรับของนายสมศักดิ์ ว่าได้เดินทางไปพบ พ.ต.ท.ทักษิณ ชินวัตร ก่อนที่จะมีการเลือกประธานสภาผู้แทนราษฎร อีกทั้งคำพูดของนายสมศักดิ์ ยังถูกจัดว่าเป็นวาทะแห่งปี คือ "คำวินิจฉัยประธานถือเป็นที่สิ้นสุด จะผิดหรือถูกเป็นอีกเรื่องหนึ่ง"
ในวันที่ 30 พฤษภาคม และ 31 พฤษภาคม พ.ศ. 2555 นาย สมศักดิ์ เกียรติสุรนนท์ ได้พยายามเสนอให้มีการพิจารณาร่างพระราชบัญญัติปรองดองแห่งชาติ การพยายามให้สมาชิกสภาผู้แทนราษฎรพิจารณากฎหมายนี้เป็นการเร่งด่วน ส่งผลให้ เขาเป็นประธานสภาคนแรก ที่ถูกทำร้ายร่างกายด้วยการขว้างสิ่งของระหว่างการประชุมสภาผู้แทนราษฎร และเป็นสภาผู้แทนราษฎรคนแรกที่ตำรวจนำตัวเขาออกไปข้างนอกระหว่างการประชุม
นาซีจัมปูร์
นาซีจัมปูร์ (อินโดนีเซียและnasi campur) หรือ นาซีเบอร์เลาก์ (nasi berlauk) เป็นอาหารประเภทข้าวที่วางเนื้อสัตว์ ผัก ถั่วลิสง ไข่ และข้าวเกรียบกุ้งไว้ด้านบน นาซีจัมปูร์กินกับเครื่องเคียงหลายอย่าง ทั้งผัก ปลา และเนื้อสัตว์ เป็นอาหารจานหลักในหลายพื้นที่ทั้งในอินโดนีเซีย มาเลเซีย สิงคโปร์ และเนเธอร์แลนด์ ในจังหวัดโอกินาวะของญี่ปุ่นมีอาหารที่คล้ายกัน เรียกจัมปูรู
จุดกำเนิดและความหลากหลาย
สูตรของนาซีจัมปูร์มีความหลากหลายในแต่ละพื้นที่ซึ่งมีความแตกต่างกัน ดังนี้
Streptoechites
Streptoechites เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ ไห่หนาน ถึง อินโดจีน
สปีชีส์ในสกุล ได้แก่:
โรลลิงอินเดอะดีป
"โรลลิงอินเดอะดีป" เป็นเพลงของนักร้อง-นักแต่งเพลงชาวอังกฤษ อะเดล จากสตูดิโออัลบั้มลำดับที่สอง 21 เพลงนี้แต่งโดยอะเดล และพอล เอปเวิร์ท ออกจำหน่ายเป็นครั้งแรกเมื่อวันที่ 29 พฤศจิกายน พ.ศ. 2553 ซึ่งเป็นซิงเกิลแรกจากอัลบั้ม 21 ที่เป็นรูปแบบจิตอลดาวน์โหลด
"Rolling in the Deep" ได้รับการยกย่องจากนักวิจารณ์เพลงและเป็นตัวแทนของ Adele ผลักดันให้เธอประสบความสำเร็จทั่วโลก เพลงของเธอติดชาร์จอันดับหนึ่งใน 11 ประเทศและอีก 5 อันดับแรกในภูมิภาคอื่น ๆ อีกมากมาย เป็นเพลงแรกของAdeleที่ติดอันดับ1ในสหรัฐอเมริกา ซึ่งจุดสูงสุดในชาร์ตบิลบอร์ดจำนวนมากรวมทั้ง Billboard Hot 100 "Rolling in the Deep" มียอดขายกว่า 8.7 ล้านชุดในสหรัฐอเมริกา ทำให้เป็นเพลงดิจิตอลที่ขายดีที่สุดโดยศิลปินหญิงในสหรัฐอเมริกา  ขณะที่ในปี พ.ศ. 2561 "Rolling in the Deep" มียอดขายกว่า 20.6 ล้านแผ่นทั่วโลกทำให้เป็นหนึ่งในซิงเกิ้ลดิจิตอลที่ขายดีที่สุดตลอดกาล เดือนกรกฎาคมวิดีโอได้รับการเสนอชื่อเข้าชิง7รางวัลMTV MUSIC AWARD ซึ่งทำให้ได้รับการเสนอชื่อชิงรางวัลมิวสิกวิดีโอยอดเยี่ยมแห่งปี  วิดีโอที่ได้รับรางวัลสามรางวัล: : Best Editing, Best Cinematography และ Best Art Direction
"Rolling in the Deep" ยังเป็น Billboard Year End Hot 100 หมายเลขหนึ่งเดียวของปี 2011 ในวันที่ 12 กุมภาพันธ์ 2012 "Rolling in the Deep" ได้รับรางวัลแกรมมี่สามรางวัลในการบันทึกเพลงยอดเยี่ยมแห่งปีและบทคัดย่อที่ดีที่สุด มิวสิกวิดีโอ นักวิจารณ์และผู้จัดพิมพ์เพลงติดอันดับเพลงในรายการสิ้นปี "Rolling in the Deep" เป็นเพลงอันดับ 4 ของชาร์ท Billboard Year-End Hot 100 singles chart และได้รับรางวัลแกรมมี่อวอร์ดเร็กคอร์ดแห่งปีและเพลงยอดเยี่ยมแห่งปีในปีเดียวกันหลังจาก "Bridge over Troubled Water" โดย Simon & Garfunkel ในปี 1970/1971, "The First Time Ever I Saw Your Face" โดย Roberta Flack ในปี 1972/1973, and "Bette Davis Eyes" โดย Kim Carnes ในปี 1981/1982
ลิงคินพาร์ก
"โรลลิงอินเดอะดีป" คัฟเวอร์โดยวงดนตรีร็อกชาวอเมริกัน ลิงคินพาร์ก และได้รวมอยู่ในอีพีบันทึกการแสดงสด ไอทูนส์เฟสติวัล ถึงแม้ว่าเพลงนี้จะไม่ได้ออกเป็นซิงเกิล แต่ก็ได้เข้าสู่อันดับ 1 ในชาร์ตซิงเกิลเพลงร็อกแห่งสหราชอาณาจักร และอันดับที่ 42 ในชาร์ตซิงเกิลแห่งสหราชอาณาจักร เพลงนี้ได้นำไปคัฟเวอร์โดยลิงคินพาร์กสองครั้ง ครั้งหนึ่งที่งานนัดพบของสมาชิกจากลิงคินพาร์กอันเดอร์กราวด์ และอีกครั้งหนึ่งที่งานไอทูนส์เฟสติวัล ที่เดอะราวด์เฮาส์ เพลงนี้ได้รับการตอบรับเป็นอย่างดีจากสหราชอาณาจักร "โรลลิงอินเดอะดีป" ได้นำไปออกจำหน่ายเป็นซิงเกิลโปรโมตในสถานีวิทยุเพลงอัลเทอร์เนทีฟ ในวันที่ 8 กรกฎาคม พ.ศ. 2554
ไข่ดาว
ไทย
ในอาหารไทย ถ้ามีคำว่า "ไข่ดาว" อยู่ข้างหลังชื่ออาหาร นั่นหมายถึงบุคคลนั้นต้องการอาหารพร้อมกับไข่ดาว เช่น "กะเพราหมูราดข้าวไข่ดาว" บางครั้งคำนี้อาจเรียกเป็น "ไข่ด้านบน" ข้าวผัดมักนิยมทานคู่กับไข่ดาว เช่น ข้าวผัดอเมริกันกับข้าวผัด ส่วนไข่ดาวที่นิยมรับประทานอีกวิธีหนึ่งคือ ใช้ไข่ดาวเป็นส่วนผสมหลักของยำ เรียกว่า "ยำไข่ดาว"
อินโดนีเซีย
จานไข่ดาวแบบเรียบง่ายพร้อมข้าวสวยแฉะที่ราดด้วย เกอจัปมานิซ (ซีอิ๊วหวาน) เป็นอาหารจานโปรดสำหรับบรรดาเด็กชาวอินโดนีเซีย นอกจากข้าวแล้ว ไข่ดาวอาจเสริฟพร้อมกับขนมปังเป็นแซนด์วิชด้วย
รายชื่อนครในประเทศญี่ปุ่นเรียงตามจำนวนประชากร
หน้านี้รวบรวมรายชื่อนครในประเทศญี่ปุ่นเรียงตามจำนวนประชากร 60 อันดับแรก โดยอ้างอิงตามรายงานสรุปสำมะโนประชากรประจำปี ค.ศ. 2015 จากสำนักงานสถิติ กระทรวงกิจการภายในประเทศและการสื่อสารของประเทศญี่ปุ่น โดยตามรายงานสำมะโนประชากรฉบับนี้ ประเทศญี่ปุ่นมีประชากรในเขตเมืองรวม 116,137,232 คน 127,094,745 คน หรือคิดเป็นร้อยละ 91.38 ของประชากรทั้งประเทศ
เขตพิเศษของโตเกียวทั้ง 23 เขตจะพิจารณารวมเป็นนครโตเกียว อย่างไรก็ตาม มีเขตจำนวน 10 เขตที่มีจำนวนประชากรอยู่ระหว่างเมืองที่มีประชากรมากที่สุด 60 อันดับแรก เขตเหล่านี้จะแสดงในตารางนี้ด้วยโดยจะอยู่ในวงเล็บและไม่จัดอันดับร่วมกับเมือง
ความผิดพลาดชนิดที่ 1 และ 2
ในวิชาสถิติ ความผิดพลาดชนิดที่ 1 คือการที่ผู้วิจัยสรุปผิดโดยปฏิเสธสมมติฐานว่างทั้งที่แท้แล้วเป็นจริง (บอกว่ามีความแตกต่างโดยที่ความแตกต่างไม่มีอยู่จริง) ส่วนความผิดพลาดชนิดที่ 2 คือการที่ผู้วิจัยไม่ได้ปฏิเสธสมมติฐานว่างที่ไม่เป็นจริง (บอกว่าไม่มีความแตกต่างโดยที่ความแตกต่างนั้นมีอยู่จริง)
นิยาม
ทางสถิติศาสตร์ สมมติฐานว่าง (null hypothesis) หมายถึงข้อความที่ผู้วิจัยจะต้องพยายามปฏิเสธให้ได้ ส่วนใหญ่จะกำหนดให้เป็นสมมติฐานที่ระบุว่าปรากฎการณ์ที่ผู้วิจัยต้องการศึกษานั้นไม่มีผลหรือไม่มีความแตกต่าง ตัวอย่างเช่นข้อความว่า "อาหารนี้ไม่มีผลต่อน้ำหนักของผู้กิน" เป็นสมมติฐานว่างอย่างหนึ่ง ผู้วิจัยมักตั้งสมมติฐานว่างหนึ่งๆ ขึ้นมา ด้วยความตั้งใจที่จะหาหลักฐานมาปฏิเสธสมมติฐานว่างนั้นๆ ผ่านการเก็บข้อมูลหรือการทำการทดลองที่มีหลักฐานแสดงว่าปรากฎการณ์ที่สนใจนั้นๆ มีผลจริงหรือมีความแตกต่างจริง บางครั้งอาจมีการกำหนดสมมติฐานทางเลือก (alternative hypothesis) ขึ้นมาเป็นการเฉพาะ ซึ่งมีเนื้อความตรงกันข้ามกับสมมติฐานว่าง หรืออาจไม่มีก็ได้
ความผิดพลาดชนิดที่หนึ่ง (type I error) คือการปฏิเสธสมมติฐานว่างที่เป็นจริง มักหมายถึงการสรุปว่าผลนั้นๆ หรือความแตกต่างนั้นๆ มีอยู่จริง ทั้งที่จริงๆ แล้วไม่มีอยู่ ตัวอย่างเช่นการตรวจโรคที่ให้ผลว่าผู้รับการตรวจเป็นโรค ทั้งๆ ที่จริงๆ แล้ว ไม่ได้เป็น หรือสัญญาณเตือนไฟไหม้ดังขึ้นทั้งๆ ที่ไม่มีไฟไหม้อยู่จริง หรือการสรุปว่ายาที่ทดลองอยู่สามารถรักษาโรคได้ทั้งๆ ที่จริงๆ แล้วรักษาไม่ได้ เป็นต้น
ความผิดพลาดชนิดที่สอง (type II error) คือการไม่ปฏิเสธสมมติฐานว่างที่เป็นเท็จ
ยศวรรธน์ ทะวาปี
ยศวรรธน์ ทะวาปี (เกิด 19 ตุลาคม พ.ศ. 2539) ชื่อเล่น เมดเล่ย์ ชื่อในวงการเปลี่ยนชื่อเล่นมาเป็น ยูโร เป็นนักแสดงชาวไทย สังกัดช่อง 7 เอชดี  มีผลงานละครที่สร้างชื่อมากมาย อาทิ นักสู้สะท้านฟ้า, เล่ห์รักบุษบา, ดวงใจขบถ และ มธุรสโลกันตร์
ประวัติ
เริ่มเข้าสู่วงการบันเทิงในการเป็นนักแสดงชายไทย ยศวรรธน์ได้มีการไปเรียนการแสดงเพิ่มเติมเขาได้ลงนามสัญญาในฐานะนักแสดงช่อง 7 เอชดี และได้ฝึกงานกับทางค่ายมีเดียซีนต่อมาเริ่มเข้าสู่เวทีการประกวดหนุ่มคลีโอปี 2018 โดยเป็นหนึ่งใน 50 คนสุดท้าย ได้รับรางวัลสาขาหนุ่มโสดมีสไตล์ หรือ The Stylish Bachelor 2018 ต่อมาเขามีผลงานละครเรื่อง นักสู้สะท้านฟ้า, บ้านปั้นดาว และ เล่ห์รักบุษบา เป็นต้น ปี 2562 มีผลงานละคร ดวงใจขบถ และ มธุรสโลกันตร์ เป็นที่รู้จักกันในบทบาท หมวดเผ่าเทพ แสดงคู่กับ มินนี่ ภัณฑิรา พิพิธยากร ในปี 2563 ก็มีผลงานให้ติดตามคือ ม่านบังใจ และ คนเหนือฅน และในปี 2565 เขาได้สร้างปรากฏการณ์ที่ทุกคนยกให้เขาเป็น "สามีแห่งชาติ" กับผลงานละคร สามีชั่วคืน ในบทบาทสุดท้าทาย คือ "กษะ" และได้สร้างเรตติ้งตอนจบสูงสุดให้กับช่องเป็นครั้งแรกของปี อยู่ที่ 6.9
พรรคคนงานและลูกจ้างอินโดนีเซีย
พรรคคนงานและลูกจ้างอินโดนีเซีย (Indonesian Workers and Employers Party; ภาษาอินโดนีเซีย: Partai Pengusaha dan Pekerja Indonesia) เป็นพรรคการเมืองในอินโดนีเซีย ที่เน้นในการต่อสู้เพื่อคนงานและลูกจ้างในอินโดนีเซีย  พรรคนี้เข้าร่วมการเลือกตั้ง พ.ศ. 2552 แต่ได้คะแนนเพียง 0.7% และไม่ได้รับเลือกตั้ง
มักกีโกเร็ง
มักกี โกเร็ง (Maggi goreng, ماݢي ݢوريڠ) เป็นอาหารประเภทเส้นหมี่ในมาเลเซีย ทำจากบะหมี่กึ่งสำเร็จรูป ที่เรียกเป็นภาษาปากว่า มักกี (ทำนองเดียวกับไทยที่เรียกบะหมี่สำเร็จรูปอย่างไม่จำแนกว่า มาม่า) ปรุงสุกโดยการผัดกับผักและไข่ บางครั้งใส่เต้าหู้ ซัมบัล ซีอิ๊วดำ และเพิ่มเนื้อสัตว์ได้ อาจเพิ่มผงกะหรี่เพื่อเพิ่มรสชาติ นิยมกินคู่กับชามะนาว
เลออน บัตติสตา อัลแบร์ตี
ลีออน บาตติสตา อัลเบอร์ติ (Leon Battista Alberti) (18 กุมภาพันธ์พ.ศ. 1947 – 25 เมษายน พ.ศ. 2015) เป็นผู้รู้รอบด้าน ผู้เป็นปราชญ์ สถาปนิก นักเขียน กวี นักภาษาศาสตร์ นักปรัชญา นักถอดรหัส ชาวอิตาลี ได้รับการยกย่องให้เป็นหนึ่งใน ผู้ที่มีอิทธิพลอย่างมากต่อการพัฒนาของศิลปวิทยาการในยุคเรอเนซองส์
แหล่งข้อมูลอื่น
14041472
ลัทธิเบคอน
ลัทธิเบคอน (อังกฤษ: The United Church of Bacon) เป็นลัทธิหรือ ปรัชญาล้อเลียนเกี่ยวกับผู้ที่ไม่นับถือพระเจ้า ซึ่งมีเป้าหมายหลักคือความก้าวหน้าทางสังคมและการหาเงินบริจาคเพื่อการกุศลอื่น ๆ ก่อตั้งขึ้นในปี ค.ศ. 2010 โดย John Whiteside และกลุ่มเพื่อน โดยทางลัทธิเสนอบริการทางศาสนาแบบดั้งเดิมทุกประเภทรวมถึงงานแต่งงาน บัพติศมาและงานศพ ทางผู้ก่อตั้งได้เลือกชื่อแปลก ๆ สำหรับลัทธิรวมถึงความเชื่อในเบคอน เป็นคำวิจารณ์ทางสังคมที่โบสถ์ทุกแห่งมีความเชื่อแปลก ๆ จากการมองจากภายนอก พวกเขาต่อต้านการมีสิทธิพิเศษสำหรับศาสนาอื่นๆบางศาสนาโดยอ้างว่าคนที่นับถือศาสนานั้นดีกว่าเพราะคิดว่าคนที่ไม่นับถือศาสนานั้นมีความเชื่อแปลก ๆ สัญลักษณ์อย่างเป็นทางการขององค์กรคือเบคอนสองแผ่นสวดมนต์พร้อมกับดวงอาทิตย์ที่อยู่ด้านหลัง
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดแพร่ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กำหนดให้มีขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดแพร่
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอสูงเม่น (ยกเว้นตำบลหัวฝายและตำบลบ้านปง) และอำเภอเมืองแพร่ (ยกเว้นตำบลแม่คำมี ตำบลห้วยม้า ตำบลแม่หล่าย ตำบลแม่ยม ตำบลวังธง ตำบลท่าข้าม และตำบลวังหงส์)
เขต 2
เขตเลือกตั้งที่ 2 ประกอบด้วยอำเภอสอง อำเภอร้องกวาง อำเภอหนองม่วงไข่ และอำเภอเมืองแพร่ (เฉพาะตำบลแม่คำมี ตำบลห้วยม้า ตำบลแม่หล่าย ตำบลแม่ยม ตำบลวังธง ตำบลท่าข้าม และตำบลวังหงส์)
เขต 3
เขตเลือกตั้งที่ 3 ประกอบด้วยอำเภอลอง อำเภอวังชิ้น อำเภอเด่นชัย และอำเภอสูงเม่น (เฉพาะตำบลหัวฝายและตำบลบ้านปง)
ศึกษาศาสตรบัณฑิต
สหรัฐและแคนาดา
ในสหรัฐและแคนาดา ปริญญานี้มอบสำหรับการจบการเรียนการสอนในหลักสูตรที่ยาวนานถึงห้าปี ทั้งนี้ขึ้นอยู่กับเมืองหรือรัฐที่มหาวิทยาลัยตั้งอยู่ ในแคนาดาปริญญาศึกษาศาสตรบัณฑิตจำเป็นต้องมีใบอนุญาตประกอบวิชาชีพครู
หลักสูตรศึกษาศาสตรบัณฑิตอาจมีการใช้สิทธิเข้าศึกษาโดยตรงจากไฮสกูลโดยเป็นปริญญาร่วมกับปริญญาบัณฑิตอื่น ๆ (เช่น ศิลปศาสตรบัณฑิต หรือศึกษาศาสตรบัณฑิต) หรือเป็นหลักสูตรหลังจากที่ผู้สมัครได้รับปริญญาตรีซึ่งโดยปกติมักเป็นสาขาที่นักศึกษาต้องการสอน ไมตรีจิตที่ดีหรือประสบการณ์กับเด็กเล็กหรือวัยรุ่นยังเป็นคุณสมบัติที่ของผู้สมัครที่พึงปรารถนาสำหรับการเรียน
มีหลายแขนงในการได้ศึกษาศาสตรบัณฑิตซึ่งสอดคล้องกับระดับเฉพาะของการสอน ในสหรัฐซึ่งรวมถึงการศึกษาในโรงเรียนประถมศึกษา โรงเรียนมัธยมศึกษาตอนต้น และไฮสกูล นักศึกษาในแขนงการศึกษาระดับประถมศึกษาโดยทั่วไปมักศึกษาเพื่อได้รับปริญญาเสรีศึกษาบัณฑิต ในแขนงไฮสกูล (โรงเรียนมัธยมศึกษาตอนปลาย) นักศึกษามีความเชี่ยวชาญหนึ่งถึงสองสาขาวิชา เมื่อสำเร็จการศึกษาในระดับปริญญา นักศึกษาจะเตรียมตัวและเข้าสอบรับใบอนุญาตประกอบวิชาชีพครูจากคณะกรรมการของรัฐ
ทั่วไปหลักสูตรศึกษาศาสตรบัณฑิตอาจรวมถึงการเรียนการสอนเกี่ยวกับการสอนเด็ก จิตวิทยาการศึกษา นโยบายการศึกษาและความเป็นผู้นำ การประเมินผล การพัฒนาหลักสูตรและการวางแผนการสอน ความยุติธรรมทางสังคม การศึกษาพิเศษ และเทคโนโลยีการสอน
สหราชอาณาจักร
ในสหราชอาณาจักรมีระบบมหาวิทยาลัยและโรงเรียนที่แตกต่างกันมาก ปริญญาที่ได้รับใช้ระยะเวลาสามหรือสี่ปีสำหรับหลักสูตร (ระยะเวลาของหลักสูตรขึ้นอยู่กับมหาวิทยาลัย) ซึ่งได้รับการออกแบบโดยเฉพาะสำหรับการศึกษาระดับประถมศึกษาหรือบางวิชาในระดับมัธยมศึกษา รวมถึงการได้รับสถานภาพคุณวุฒิครู (Qualified Teacher Status: QT) ในอังกฤษและเวลส์ และคุณวุฒิการสอนในสกอตแลนด์และไอร์แลนด์เหนือ
สืบเนื่องจากรายงานโรบินส์ถึงการศึกษาขั้นสูง (ค.ศ. 1963) วิทยาลัยฝึกหัดครูได้รับการปฏิรูปให้เป็นวิทยาลัยศึกษาศาสตร์ เช่นเดียวกับกรณีของวิทยาลัยฝึกหัดครูในลอนดอนที่ได้กลายเป็น 'วิทยาลัยร่วม' ของสถาบันศึกษาศาสตร์โดยเหล่านักวิชาการได้รับมาจากมหาวิทยาลัยลอนดอน นักศึกษาได้รับการเสนอให้เพิ่มปีการศึกษานำมาซึ่งการเพิ่มระยะเวลาในหลักสูตรเป็นสี่ปีและริเริ่มการมอบปริญญาศึกษาศาสตรบัณฑิต โดยได้มอบปริญญาครั้งแรกใน ค.ศ. 1968
ศึกษาศาสตรบัณฑิตกลายเป็นที่แพร่หลายมากขึ้นในช่วงต้นทศวรรษ 1980 เมื่อปริญญาตรีกลายเป็นความต้องการสำหรับครูรุ่นใหม่ในสหราชอาณาจักรแทนที่ประกาศนียบัตรวิชาศึกษาศาสตร์ (Certificate in Education : Cert Ed) แบบเก่า
ศึกษาศาสตรบัณฑิตไม่ได้เป็นวิธีเดียวในการได้รับสถานภาพคุณวุฒิครูหรือบรรลุคุณวุฒิการสอน แนวทางอื่น ๆ มีดังนี้
ฮันฮก
ฮันฮก (Han Fu; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นชาวเมืองอิ่งชวน ( เองฉวน ) มณฑลเหอหนาน มีฉายาว่าอุ๋นเจ๋ย์ เป็นคนขี้ขลาด ไม่กล้าทำงานใหญ่ๆ ติดสินบนตั๋งโต๊ะจึงได้ครองแคว้นกิจิ๋ว ครั้นหัวเมืองต่างได้ยกทัพมาปราบตั๋งโต๊ะ ณ เมื่อทำการไม่สำเร็จ ก็ถอยทัพกลับ เพราะอ้วนเสี้ยวรู้กำพืดของฮันฮกดี จึงสมคบกับกองซุนจ้าน เจ้าเมืองปักเป๋งจะเข้ามาแย่งเอาแคว้นกิจิ๋ว
กองซุนจ้านตกลงด้วย อ้วนเสี้ยวจึงมีจดหมายบอกให้ฮันฮกเป็นเชิงแจ้งให้รู้ว่า กองซุนจ้านปรึกษาจะยกทัพมาตีกิจิ๋ว ฮันฮกตกใจ รีบเชิญอ้วนเสี้ยวเข้ามาอารักขาแคว้นกิจิ๋วทันที อ้วนเสี้ยวก็ได้แคว้นกิจิ๋วโดยไม่ต้องเสียเลือด ส่วนฮันฮกรีบหนีเอาตัวรอดไปอยู่เมืองตันลิว และเป็นทุกข์กระวนกระวายใจ กลัวคนนั้นจะทำราย คนนี้จะทำร้าย ในที่สุดเลยต้องฆ่าตัวตาย
ดูเพิ่ม
141191
ดันเจียน!
ดันเจียน! (Dungeon!) เป็นเกมกระดานผจญภัย ค.ศ. 1975 ที่ออกแบบโดยเดวิด อาร์. เมแกร์รี, แกรี ไกแกกซ์, ไมเคิล เกรย์, สตีฟ วินเทอร์ และเอส. ชวาบ เผยแพร่โดยทีเอสอาร์, อิงก์. ดันเจียน! จำลองบางแง่มุมของเกมเล่นตามบทบาทดันเจียนส์แอนด์ดรากอนส์ (D&D) ซึ่งเปิดตัวใน ค.ศ. 1974 แม้ว่าเมแกร์รีจะมีต้นแบบของดันเจียน! พร้อมตั้งแต่ ค.ศ. 1972
ดันเจียน! มีแผนที่ของดันเจียนหกชั้นที่เรียบง่ายพร้อมโถงทางเดิน, ห้อง และห้องโถงต่าง ๆ โดยผู้เล่นจะเคลื่อนที่ไปรอบ ๆ กระดานเพื่อกำจัดมอนสเตอร์และรับสมบัติ ส่วนสมบัติที่สำคัญกว่าจะอยู่ในชั้นลึกของดันเจียนพร้อมกับมอนสเตอร์ที่แข็งแกร่งขึ้น ผู้เล่นเลือกคลาสตัวละครที่มีความสามารถแตกต่างกัน เป้าหมายของเกมคือการเป็นคนแรกที่กลับไปที่ห้องโถงเริ่มต้นพร้อมด้วยสมบัติที่กำหนดมูลค่าไว้
ฉบับดั้งเดิม
เดวิด เอ็ม. เอวัลต์ เขียนในหนังสือออฟไดซ์แอนด์เมนของเขา ได้อธิบายเกมฉบับดั้งเดิมของเมแกร์รีว่าเป็น "เกมกระดานที่ได้รับแรงบันดาลใจจากแบล็กมัวร์ซึ่งเป็นตัวแทนของการผลิตที่ทะเยอทะยานที่สุดของทีเอสอาร์จนถึงปัจจุบัน ได้แก่ แผนที่เกมสี, การ์ดแบบกำหนดเอง, เหรียญ, ลูกเต๋า และหนังสือกติกาเล่มเล็ก ซึ่งทั้งหมดได้รับการบรรจุในกล่องที่น่าสนใจ"
งานศิลปะและตัวหมากเกม
เกมฉบับดั้งเดิมมีหนังสือกติกา, เกมกระดานผ้าไวนิลพับได้, ตัวหมากการเล่นสไตล์พาร์ชีซีสี่สี (ขาว, น้ำเงิน, แดง และเขียว), ลูกเต๋าหกด้านหนึ่งคู่ และการแบ่งประเภทมอนสเตอร์รหัสสีต่าง ๆ รวมถึงการ์ดสมบัติสำหรับดันเจียนหกชั้น งานศิลปะบนหน้าการ์ดเป็นสีดำและสีขาว ในขณะที่ด้านหลังมีสีที่แบ่งตามชั้น ได้แก่ สีทองสำหรับชั้นแรก, สีส้มสำหรับชั้นที่สอง, สีแดงสำหรับชั้นที่สาม, สีม่วงแดงสำหรับชั้นที่สี่, สีเขียวสำหรับชั้นที่ห้า และสีน้ำเงินสำหรับชั้นที่หก เกมดั้งเดิม (ค.ศ. 1975) มีคลาสตัวละครสี่คลาส ได้แก่ เอลฟ์, ฮีโร, ซูเปอร์ฮีโร และพ่อมด (ฮีโรและซูเปอร์ฮีโรเป็นนักรบ โดยซูเปอร์ฮีโรมีพลังมากกว่า) ซึ่งโดยปกติแล้วจะแสดงด้วยตัวหมากสีเขียว, น้ำเงิน, แดง และขาวตามลำดับ สำหรับ 'นิวดันเจียน' ใน ค.ศ. 1989 มีหกคลาส ได้แก่ นักรบ, เอลฟ์, คนแคระ, พ่อมด, พาลาดิน และโจร ส่วน 'คลาสสิกดันเจียน' ใน ค.ศ. 1992 มีหกคลาสเหมือนกัน เนื่องจากมีตัวหมากการเล่นหลายชิ้น จึงสามารถตั้งค่ารูปแบบเกมที่กำหนดเองได้ด้วยคลาสตัวละครที่กำหนดมากกว่าหนึ่งคลาส (โดยใช้ตัวหมากที่มีสีตามอำเภอใจ) แต่โดยปกติเกมจะเกี่ยวข้องกับผู้เล่นในการเลือกคลาสต่าง ๆ ส่วนในเกมเวอร์ชัน ค.ศ. 2012 ที่วางจำหน่ายภายใต้ชื่อแบรนด์ดันเจียนส์แอนด์ดรากอนส์ มีตัวละครเอก ได้แก่ อันธพาล, นักบุญ, นักสู้, และพ่อมด ซึ่งสามารถรองรับผู้เล่นได้สูงสุด 8 คน
รูปแบบการเล่น
ในฉบับดั้งเดิม การ์ดมอนสเตอร์และสมบัติมีขนาดค่อนข้างเล็ก คือประมาณ 1.375 นิ้วคูณ 1 นิ้ว เมื่อเริ่มเกม สิ่งเหล่านี้จะถูกสุ่มและวางคว่ำหน้าลงเพื่อเติมเต็มห้องดันเจียน สมบัติทั้งหมดจะถูกวางก่อน จากนั้นมอนสเตอร์จะอยู่เหนือ จากนั้นการ์ดมอนสเตอร์เพิ่มเติมถูกวางไว้ในห้องโถง ซึ่งเป็นห้องขนาดใหญ่ที่ทางแยกสำคัญทั่วกระดาน มอนสเตอร์เหล่านี้ถูกวางไว้สามตัวต่อหนึ่งห้องโถง โดยมีเพียงมอนสเตอร์อันดับต้น ๆ ในกองที่พบเมื่อพยายามผ่านห้องโถง
การ์ดมอนสเตอร์ระบุจำนวนขั้นต่ำรวมจากสองลูกเต๋าที่ต้องทอยเพื่อกำจัดมอนสเตอร์ หากผู้เล่นหมุนเพื่อกำจัดมอนสเตอร์ได้ต่ำกว่าจำนวนที่กำหนด จะมีการหมุนครั้งที่สองเพื่อดูว่าเกิดอะไรขึ้นกับผู้เล่น ผลลัพธ์ของผู้เล่นที่แพ้การต่อสู้อาจเป็นอย่างใดอย่างหนึ่งต่อไปนี้:
หากการโจมตีครั้งแรกของผู้เล่นล้มเหลว การตายจากการโจมตีของมอนสเตอร์จะมีโอกาสเพียง 1 ใน 36 เท่านั้น ซึ่งเกิดขึ้นเฉพาะบนลูกเต๋า 2 ลูก (บนลูกเต๋า 6 เหลี่ยมสองลูก) หากตัวละครผู้เล่นเสียชีวิต ผู้เล่นสามารถเริ่มตัวละครใหม่ได้ที่ช่องว่างเริ่มต้นหลังจากเสียตาเดิน หากหลังจากการต่อสู้ตัวละครผู้เล่นยังมีชีวิตอยู่ แต่ไม่ประสบความสำเร็จในการกำจัดมอนสเตอร์ เขาหรือเธอสามารถกลับไปพยายามกำจัดมอนสเตอร์ตัวเดิมได้ ซึ่งบางครั้งจำเป็นต้องล่าถอย, ทิ้งสมบัติ และเสียตาเดิน
ชั้นดันเจียน
หกชั้นของดันเจียนได้เสนอช่วงของความยากในเหล่ามอนสเตอร์ที่สอดคล้องกับช่วงของมูลค่าในสมบัติ มอนสเตอร์ชั้นแรกมักจะอ่อนแอที่สุด ในขณะที่มอนสเตอร์ชั้นหกโดยทั่วไปจะมีพลังมากที่สุด การ์ดมอนสเตอร์จำนวนเล็กน้อยไม่ใช่เหล่ามอนสเตอร์ แต่เป็นกับดักที่เปิดทางไถลลงไปที่ทิ้งตัวละครที่พบพวกมันเข้าไปในห้องที่ลึกขึ้นหนึ่งชั้น หรือขังตัวละครไว้ในกรงเป็นเวลาหลายตา
คลาสตัวละคร
แต่ละคลาสมีความได้เปรียบเฉพาะ
จำนวนสมบัติที่ต้องใช้ในการชนะเกมจะแตกต่างกันไปตามคลาสของตัวละครในทางทฤษฎี โดยสิ่งนี้ทำให้โอกาสในการชนะเกมเท่ากัน และทำให้ตัวละครที่ทรงพลังน้อยกว่าสามารถอยู่ชั้นบนของดันเจียนได้
แม้ว่าฮีโรจะไม่มีข้อได้เปรียบใด ๆ แต่ด้วยคุณสมบัติที่จำเป็นในการชนะเกม ฮีโรจึงทุ่มสุดตัวสำหรับคลาสตัวละครที่ต้องใช้สมบัติน้อยที่สุดในการชนะ โดยแข็งแกร่งกว่ามอนสเตอร์ส่วนใหญ่ มากกว่าเอลฟ์เล็กน้อย
เอลฟ์และฮีโรเหมาะที่สุดสำหรับชั้นที่ 1 และชั้นที่ 2 แต่บางครั้งอาจเสี่ยงไปชั้นที่ 3 เพื่อรับสมบัติที่มากกว่า ส่วนซูเปอร์ฮีโรนั้นเหมาะสมที่สุดสำหรับชั้นที่ 4 ในขณะที่พ่อมดจำเป็นต้องไปสู่ชั้นที่ 6 เพื่อรับสมบัติที่เพียงพอสำหรับการสะสม 30,000 ชิ้นทองที่พวกเขาต้องการเพื่อเอาชนะ อนึ่ง ชั้นที่ 5 ไม่ค่อยมีใครมาเยือนเนื่องจากการรวมกันของห้องที่เข้าถึงยาก และบรรดามอนสเตอร์ที่ยากสำหรับเอลฟ์, ฮีโร หรือซูเปอร์ฮีโรที่จะกำจัด ตลอดจนสมบัติน้อยกว่ามอนสเตอร์ชั้น 6 ที่พ่อมดสามารถสังหารได้
บุกคนโท
บุกคนโท เป็นพืชล้มลุกในวงศ์ Araceae มีหัวใต้ดิน หัวโตเต็มที่ขนาดใหญ่ กลมแบน ใบเดี่ยว ก้านใบทรงกระบอก แข็งแรง มีผิวด่างหรือมีแต้มสีสดใส ผิวเรียบหรือหยาบแผ่นใบแบ่งเป็นสามส่วน แต่ละส่วนแตกเป็นหลายแฉก ดอกออกเป็นช่อเดียวหนา มีกาบหุ้มขนาดใหญ่ ผลมีเนื้อ 1-3 เมล็ด กลมหรือกลมยาว สีแดงสด ผลด้านบนสุกก่อน หัวสีน้ำตาลเข้ม เนื้อสีเหลือง ไม่แตกเหง้า ก้านใบผิวเรียบ สีเขียวหรือเขียวอมน้ำตาล หรือสีเขียวแกมเทา ด้านในสีม่วงหรือสีน้ำตาล จุดประสีน้ำตาลหรือสีเขียว แต่ละช่อมีผลถึง 1,000 ผล พบมากในหมู่เกาะอันดามัน พม่า ภาคเหนือของไทย ไปจนถึงอินโดนีเซีย หัวนำมาล้างน้ำและต้มหลายๆครั้งให้หมดสารพิษ จากนั้นนำมารับประทานได้ ใบอ่อนและผลใช้เป็นผักได้ ในฟิลิปปินส์และอินเดียใช้เป็นอาหารสัตว์ บุกชนิดนี้มีแมนแนนในหัวมาก หัวมีกลิ่นเหม็นฉุนเพราะมีผลึกแคลเซียมออกซาเลตและอัลคาลอยด์
การเป็นพิษจากพาราเซตามอล
การเป็นพิษจากพาราเซตามอลเกิดจากการได้รับยาพาราเซตามอลเกินขนาด อาจเกิดจากการใช้ยาเกินขนาดในครั้งเดียวหรือใช้ยาสะสมต่อเนื่องก็ได้ ผู้ป่วยส่วนใหญ่ไม่มีอาการในช่วง 24 ชั่วโมงแรกหลังได้รับยาเกินขนาด บางรายอาจมีอาการแบบไม่จำเพาะ เช่น ปวดท้องเล็กน้อย หรือคลื่นไส้ หลังจากนั้นจะตามมาด้วยระยะที่ไม่มีอาการใดๆ ประมาณ 2-3 วัน ตามด้วยอาการของภาวะตับวาย ได้แก่ดีซ่าน การแข็งตัวของเลือดผิดปกติ และเพ้อสับสน ภาวะแทรกซ้อนอื่นๆ ที่อาจเกิดขึ้นได้ ได้แก่ ไตวาย ตับอ่อนอักเสบ น้ำตาลในเลือดต่ำ และเลือดเป็นกรดจากแลกติก ในกรณีผู้ป่วยไม่เสียชีวิตมักฟื้นตัวได้ในเวลา 2-3 สัปดาห์ หากไม่ได้รับการรักษาผู้ป่วยบางรายอาจมีอาการดีขึ้นได้เองในขณะที่บางรายจะเสียชีวิต
ภาวะนี้อาจเกิดจากการกินยาผิดขนาดโดยไม่ได้ตั้งใจหรือเป็นการฆ่าตัวตายก็ได้ ปัจจัยเสี่ยงของการเกิดพิษได้แก่การติดสุรา การขาดสารอาหาร หรือการใช้ยาอื่นร่วมด้วย พิษต่อตับที่เกิดขึ้นนั้นไม่ได้เกิดจากตัวยาพาราเซตามอลโดยตรง แต่เกิดจากสารเมตาบอไลต์ชื่อ NAPQI ซึ่งเป็นสารที่ร่างกายสร้างมาจากตัวยา สารนี้จะลดปริมาณกลูตาไทโอนในตับ และทำลายเซลล์ตับได้โดยตรง การวินิจฉัยทำได้โดยการซักประวัติเพื่อดูปริมาณยาที่รับเข้าสู่ร่างกาย ร่วมกับการตรวจระดับยาพาราเซตามอลในเลือดเทียบกับระยะเวลาหลังจากการรับยาเข้าสู่ร่างกาย แพทย์มักอาศัยแผนภาพโนโมแกรมของรูแม็ค-แม็ธธิวเพื่อประเมินว่าระดับยาที่วัดได้ในเวลาที่ตรวจนั้นอยู่ในช่วงที่เป็นพิษหรือไม่ เพียงใด
การรักษาอาจทำด้วยการให้ถ่านกัมมันต์หากผู้ป่วยมาพบแพทย์ในเวลาอันสั้นหลังรับยาเข้าสู่ร่างกาย ปัจจุบันไม่แนะนำให้บังคับให้ผู้ป่วยอาเจียนเอายาออกมา หากประเมินแล้วพบว่ามีความเสี่ยงที่จะเกิดพิษ แพทย์มักให้ยาอะซีติลซิสเตอีนเพื่อต้านพิษ ซึ่งมักให้ต่อเนื่องกันอย่างน้อย 24 ชั่วโมง หลังจากฟื้นตัวแล้วผู้ป่วยอาจจำเป็นต้องได้รับการดูแลทางจิตเวชร่วมด้วย ในบางรายหากมีอาการตับวายขั้นรุนแรงอาจจำเป็นต้องรักษาด้วยการผ่าตัดปลูกถ่ายตับ ซึ่งข้อบ่งชี้ของการปลูกถ่ายตับมักดูจากความเป็นกรดของเลือด ค่าแลกเตตในเลือดที่สูง การแข็งตัวของเลือดที่ผิดปกติ หรือมีโรคสมองจากตับอย่างรุนแรง หากได้รับการรักษาในระยะแรกจะมีโอกาสเกิดตับวายน้อยมาก โดยรวมผู้ป่วยภาวะพิษจากพาราเซตามอลจะมีอัตราการเสียชีวิตอยู่ที่ 0.1%
มีการบรรยายภาวะพิษจากพาราเซตามอลเป็นครั้งแรกในช่วงคริสตทศวรรษ 1960 อัตราการเกิดภาวะเป็นพิษนี้แตกต่างกันไปในแต่ละพื้นที่ของโลก ในสหรัฐอเมริกาพบผู้ป่วยภาวะนี้ประมาณ 100,000 คนต่อปี ในสหราชอาณาจักรเป็นภาวะรับยาเกินขนาดจนเกิดพิษที่พบบ่อยที่สุด ผู้ป่วยที่พบบ่อยที่สุดคือผู้ป่วยเด็ก และเป็นสาเหตุของภาวะตับวายเฉียบพลันที่พบบ่อยที่สุดในสหรัฐอเมริกาและสหราชอาณาจักร
ผู้ป่วยจะมีอาการอ่อนเพลีย อาเจียน ปวดท้อง ตัวเหลือง ตาเหลือง ค่าตับ serum transaminase(ALT, AST) จะสูงมาก
อาการและอาการแสดง
อาการและอาการแสดงของการเป็นพิษจากพาราเซตามอลแบ่งออกเป็นสามระยะ ระยะแรกจะเริ่มขึ้นภายในไม่กี่ชั่วโมงหลังได้รับยา อาการในระยะนี้ได้แก่ คลื่นไส้ อาเจียน เหงื่อออก และตัวซีด อย่างไรก็ดีผู้ป่วยหลายรายไม่มีอาการใดๆ หรือมีอาการเพียงเล็กน้อยในช่วง 24 ชั่วโมงแรกหลังได้รับยา บางรายอาจเกิดมีเลือดเป็นกรดเมตาบอลิกและหมดสติเข้าสู่อาการโคม่าตั้งแต่ในระยะแรกของการรับยา แต่พบได้น้อยมาก
ระยะที่สองอยู่ในช่วง 24-72 ชั่วโมงหลังได้รับยา ผู้ป่วยจะมีอาการของภาวะตับอักเสบที่เป็นรุนแรงข้นเรื่อยๆ อาจมีอาการปวดท้องที่บริเวณด้านขวาบน (บริเวณตับ) ตับที่อักเสบจะทำหน้าที่ของตับตามปกติได้แย่ลง ทำให้มีค่าเอนไซม์ตับในกลุ่มทรานซามิเนสทั้ง AST และ ALT ในเลือดสูงขึ้น และการแข็งตัวของเลือดแย่ลงทำให้ค่า INR สูงขึ้น ระยะนี้อาจเกิดไตวายเฉียบพลันได้ ซึ่งอาจเป็นจากกลุ่มอาการโรคไตเนื่องจากโรคตับ หรือกลุ่มอาการอวัยวะทำงานผิดปกติหลายอวัยวะ บางรายอาจมีภาวะไตวายเฉียบพลันเป็นอาการเด่น แสดงว่าในผู้ป่วยเช่นนี้สารผลผลิตที่เป็นพิษถูกสร้างขึ้นที่ไตมากกว่าที่ตับ
ระยะที่สามอยู่ในช่วง 3-5 วัน ผู้ป่วยระยะนี้จะมีภาวะแทรกซ้อนของภาวะตับวาย มีการแข็งตัวของเลือดผิดปกติอย่างมาก น้ำตาลในเลือดต่ำ ไตวาย เกิดโรคสมองจากตับ สมองบวม ติดเชื้อในกระแสเลือด อวัยวะล้มเหลวหลายอวัยวะ และเสียชีวิตได้ หากผู้ป่วยรอดชีวิตจากระยะนี้แสดงว่าการอักเสบรุนแรงของตับนั้นสิ้นสุดลงแล้ว การทำงานของตับและไตจะค่อยๆ ดีขึ้นภายใน 2-3 สัปดาห์ ความรุนแรงต่างๆ นี้ขึ้นอยู่กับปริมาณของยาเกินขนาดที่ได้รับ และความเหมาะสมรวดเร็วของการรักษา
พยาธิสรีรวิทยา
โดยปกติแล้วค่าครึ่งชีวิตในการกำจัดยาพาราเซตามอลโดยเฉลี่ยคือ 2 ชั่วโมง แต่ในผู้ป่วยที่มีปัญหาทางตับ ค่าครึ่งชีวิตอาจยาวถึง 17 ชั่วโมง
พาราเซตามอลถูกเมตาบอไลท์ โดยปฏิกิริยาคอนจูเกชั่นในตับได้สารไม่เป็นพิษ ละลายน้ำได้ขับทางปัสสาวะ แต่หากได้รับยาเกินขนาดปฏิกิริยาคอนจูเกชั่นจะอิ่มตัว ยาจะถูกเมตาบอไลท์ผ่าน enzyme CYP2E1, 1A2, 2A6 และ 3A4 ได้สารที่เป็นพิษต่อตับ คือ N-acetyl-p-benzoquinoneimine (NAPQI)
NAPQI มีค่าครึ่งชีวิตสั้นมากๆ และถูกคอนจูเกตกับกลูต้าไธโอนในร่างกายอย่างรวดเร็ว และถูกขับออกทางปัสสาวะ แต่หากมีมากเกินไป NAPQI จะจับด้วยพันธะโคเวเลนต์กับหมู่ cysteinyl sulfhydryl ของโปรตีนที่ตับ ทำให้ไมโตคอนเดรียทำงานผิดปกติ เกิดการทำลายเซลล์ตับ
ยาถอนพิษของพาราเซตามอล คือ NAC (N-ACETYL CYSTEINE) ซึ่งเป็นสารตั้งต้นในการสร้างกลูต้าไธโอน อีกทั้งยังเพิ่มปฏิกิริยา Sulfation ได้สารที่ไม่เป็นพิษและขับออกทางปัสสาวะ และเป็นสารต้านอนุมูลอิสระ อีกทั้งยังเพิ่มความเข้มข้นของไนตริกออกไซด์ เพิ่มการไหลเวียนของเลือด เพิ่มการส่งออกซิเจนไปยังเนื้อเยื่อต่างๆ ซึ่งทำให้อัตราการตายลดลง การให้ NAC ดีที่สุดควรให้ภายใน 8 ชั่วโมงหลังรับประทานยาเกินขนาด แต่หากเกิน 8 ชั่วโมงแล้ว ก็ควรให้โดยเร็วที่สุดเท่าที่ทำได้
นอกจากนี้การดื่มสุรา, บุหรี่, ยา Isoniazid, Rifampin, Phenytoin, Phenobarbital, Barbiturates, Carbamazepine, TMP-SMZ, Zidovudine ทำให้การทำงานของเอนไซม์ CYP เพิ่มขึ้น ซึ่งก่อให้เกิดพิษ NAPQI มากขึ้นด้วย
การขจัดพิษจากกระเพาะอาหาร
ในผู้ป่วยผู้ใหญ่ ขั้นตอนแรกของการรักษาการได้รับพาราเซตามอลเกินขนาดคือการขจัดพิษจากระบบทางเดินอาหาร โดยปกติแล้วพาราเซตามอลจะถูกดูดซึมในทางเดินอาหารจนหมดภายในสองชั่วโมง ดังนั้นการขจัดพิษจะมีประโยชน์ก็ต่อเมื่อได้ทำภายในกรอบเวลาดังกล่าว การสวนล้างกระเพาะอาหารอาจมีประโยชน์หากปริมาณยาที่ผู้ป่วยกินเข้าไปเป็นขนาดที่สูงจนอาจเป็นอันตรายแก่ชีวิตและสามารถทำหัตถการนี้ได้ภายใน 60 นาทีหลังผู้ป่วยกินยามา การดูดพิษด้วยผงถ่านกัมมันต์เป็นการรักษาที่ใช้บ่อยที่สุดในการลดการดูดซึมยาในทางเดินอาหาร เนื่องจากผงถ่านสามารถดูดซับพาราเซตามอลได้ ข้อดีอีกอย่างหนึ่งของการใช้ผงถ่านกัมมันต์คือมีความเสี่ยงที่จะเกิดการสูดสำลักน้อยกว่าการสวนล้างกระเพาะอาหาร
การให้ NAC (N-ACETYL CYSTEINE)
การให้ NAC มี 2 รูปแบบคือ แบบกิน และแบบฉีด
การให้ NAC โดยฉีดให้ทางหลอดเลือด (IV infusion) 20 ชั่วโมง ในผู้ใหญ่
เริ่มต้นด้วย NAC ขนาด 150 mg/kg IV 15นาที
ตามด้วย 50 mg/kg อีก 4 ชั่วโมง (อัตรา 12.5 mg/kg/h)
และตามด้วย 100 mg/kg อีก16 ชั่วโมง (อัตรา 6.25 mg/kg/h)
การให้ NAC โดยการรับประทาน
เริ่มต้นด้วย NAC ขนาด 140 mg/kg
และตามด้วย 70 mg/kg ทุกๆ 4 ชั่วโมง 18รอบ รวมทั้งหมด 72 ชั่วโมง
การผ่าตัดปลูกถ่ายตับ
ในผู้ป่วยที่มีตับวายเฉียบพลันหรือมีตับวายรุนแรงจนอาจเสียชีวิต แนวทางการรักษาหลักคือการผ่าตัดปลูกถ่ายตับ
ความแปรปรวนของสภาพอากาศ
ความแปรปรวนของสภาพอากาศ (Climate Variability) หมายถึง สภาพภูมิอากาศ ที่มีการเปลี่ยนไปจากปกติ ในช่วงเวลาที่มากกว่าช่วงฤดูกาลหรือช่วงปี เป็นช่วงการเปลี่ยนแปลงที่มากกว่าวันต่อวันแบบสภาพอากาศ Weather นอกจากนี้ความแปรปรวนของสภาพอากาศ อาจหมายถึงสภาพอากาศที่เปลี่ยนแปลงในระดับที่แตกต่างจากค่าเฉลี่ยของปีอื่นๆแต่ไม่ส่งผลแตกต่างทางสถิติในระดับยาวนานหรือระดับสภาพภูมิอากาศ
ภาวะสภาพอากาศสุดขั้ว
ภาวะสภาพอากาศสุดขั้ว (Climate Extremes) เป็นความแปรปรวนของสภาพอากาศที่ก่อให้เกิดสภาพอากาศร้อนจัด หนาวจัด ลมพายุที่รุนแรง ฝนตกหนัก เกินกว่าปรกติ ซึ่งภาวะสภาพอากาศสุดขั้ว เป็นตัวบ่งชี้อย่างดีในการพิจารณาว่ามีการเปลี่ยนแปลงของสภาพภูมิอากาศหรือมีความแปรปรวนของสภาพอากาศหรือไม่ โดย องค์การอุตุนิยมวิทยาโลก (World Meteorological Organization)ได้บันทึกค่าภาวะสภาพอากาศสุดขั้วไว้ดังนี้
อักษรศาสตรบัณฑิต
ไทย
ปริญญาอักษรศาสตรบัณฑิตในไทยถูกมอบครั้งแรกใน ค.ศ. 1953 (พ.ศ. 2478) ให้กับบัณฑิตที่จบในสาขาทางอักษรศาสตร์ เช่น ภาษาไทย ภาษาบาลี ภาษาอังกฤษ ประวัติศาสตร์ ภูมิศาสตร์ และสาขาที่เกี่ยวข้องจากคณะอักษรศาสตร์และวิทยาศาสตร์ของจุฬาลงกรณ์มหาวิทยาลัยซึ่งเป็นหนึ่งในสองมหาวิทยาลัยในไทยที่มีการมอบปริญญาอักษรศาสตรบัณฑิตในปัจจุบัน มหาวิทยาลัยศิลปากรเป็นมหาวิทยาลัยที่สองที่มีการมอบปริญญาอักษรศาสตรบัณฑิตภายหลังจากการก่อตั้งคณะอักษรศาสตร์ใน ค.ศ. 1968 (พ.ศ. 2511)
โดยทั่วไปการเทียบชื่อปริญญาอักษรศาสตรบัณฑิตไม่สามารถเทียบกับปริญญา Bachelor of Letters ของประเทศอื่น ๆ แต่สามารถเทียบได้ปริญญาศิลปศาสตรบัณฑิตหรือ Bachelor of Arts เช่นเดียวกับปริญญาในกลุ่มวิชามนุษยศาสตร์หรือสังคมศาสตร์ของมหาวิทยาลัยอื่น ๆ ในไทย นอกจากนี้ปริญญาอักษรศาสตรบัณฑิตยังถูกมอบเฉพาะสาขาที่อยู่ในคณะอักษรศาสตร์ของทั้งสองมหาวิทยาลัยเท่านั้น สาขาทางศิลปศาสตร์อื่น ๆ ที่ไม่อยู่ในคณะอักษรศาสตร์จะใช้ชื่อปริญญาศิลปศาสตรบัณฑิตหรือชื่ออื่น ๆ แทน
บราซิล
อักษรศาสตรบัณฑิต (Bacharelado em Letras) ในบราซิลโดยทั่วไปจะอยู่ในหลักสูตรทางวรรณคดี ภาษาศาสตร์ การแปล และขึ้นอยู่กับสถาบัน ผลที่ตามมาคืออักษรศาสตรบัณฑิตมีความแตกต่างจากปริญญาไลเซนชิเอท (Licenciatura em Letras) ซึ่งมุ่งเน้นเกี่ยวกับการสอนและรวมถึงหลักสูตรด้านการศึกษา
สหรัฐ
ช่วงปลายศตวรรษที่ 19 ปริญญาอักษรศาสตรบัณฑิตเคยถูกมอบโดยมหาวิทยาลัยมิชิแกน ในช่วงปีแรก ๆ มหาวิทยาลัยแมรีวูดซึ่งเดิมเป็นวิทยาลัยสตรีก็มอบปริญญาอักษรศาสตรบัณฑิต ปริญญาศิลปศาสตรบัณฑิต สาขาวิชาอักษรศาสตร์ถูกมอบโดยมหาวิทยาลัยโอคลาโฮมาตั้งแต่ ค.ศ. 1937 เมื่อสำนักวิชาอักษรศาสตร์ถูกจัดตั้งในวิทยาลัยศิลปศาสตร์และวิทยาศาสตร์
สหราชอาณาจักร
ปริญญาอักษรศาสตรบัณฑิตเคยถูกมอบโดยมหาวิทยาลัยออกซฟอร์ดและมหาวิทยาลัยอื่น ๆ ไม่กี่แห่งรวมทั้งมหาวิทยาลัยเบอร์มิงแฮม ปริญญานี้ยังคงมีอยู่ที่ออกซฟอร์ดใน ค.ศ. 1977 แม้ว่าจะมีการแทนที่ด้วยอักษรศาสตรมหาบัณฑิตที่เน้นการวิจัยมากขึ้น
ออสเตรเลีย
แม้ว่าปริญญาอักษรศาสตรบัณฑิตจะเคยมีการมอบโดยมหาวิทยาลัยในออสเตรเลียหลายแห่งในช่วงระยะเวลาหนึ่ง ปริญญานี้มอบเฉพาะมหาวิทยาลัยฟลินเดอร์ส มหาวิทยาลัยโมนาช รวมถึงมหาวิทยาลัยเวสเทิร์นออสเตรเลียเมื่อไม่นานมานี้ในหลักสูตรทางศิลปศาสตร์ให้กับผู้สำเร็จการศึกษาจากมหาวิทยาลัย ปริญญาอักษรศาสตรบัณฑิตยังได้รับการเสนอให้มีการมอบอีกครั้งโดยมหาวิทยาลัยแห่งชาติออสเตรเลีย มหาวิทยาลัยดีคิน และมหาวิทยาลัยเมลเบิร์น
การกระตุ้นนิวตรอน
การกระตุ้นนิวตรอน (Neutron activation) เป็นกระบวนการที่ นิวตรอน ไปเหนี่ยวนำให้เกิดกัมมันตภาพรังสีในวัสดุ และจะเกิดขึ้นเมื่อนิวเคลียสของอะตอมจับยึดนิวตรอนอิสระ กลายเป็นนิวเคลียสที่หนักกว่าและเข้าสู่สภาวะกระตุ้น นิวเคลียสที่ถูกกระตุ้นมักจะสลายตัวทันทีโดยการเปล่ง รังสีแกมมา หรือเปล่งอนุภาคเช่น อนุภาคบีตา อนุภาคแอลฟา ผลผลิตฟิชชัน และนิวตรอน (ในนิวเคลียร์ฟิชชัน) ดังนั้นกระบวนการของการจับยึดนิวตรอน แม้ว่าจะหลังจากการสลายตัวระดับกลางใด ๆ มักจะส่งผลให้เกิดผลผลิตจากการกระตุ้นที่ไม่เสถียร นิวเคลียสกัมมันตรังสีดังกล่าวสามารถแสดงครึ่งชีวิตในพิสัยตั้งแต่เศษส่วนขนาดเล็กของหนึ่งวินาทีจนถึงหลายปี
การกระตุ้นนิวตรอนเป็นวิธีที่พบบ่อยเท่านั้นที่สามารถเหนี่ยวนำวัสดุที่มีความเสถียรให้กลายเป็นสารกัมมันตรังสีโดยเนื้อแท้ของมันเอง วัสดุที่เกิดขึ้นตามธรรมชาติทั้งหมด รวมทั้งอากาศ น้ำและดินสามารถถูกเหนี่ยวนำ (กระตุ้น) โดย การจับยึดนิวตรอน ให้เปล่งกัมมันตภาพรังสีในปริมาณที่แตกต่างกัน โดยเป็นผลมาจากการผลิตไอโซโทปรังสีที่อุดมไปด้วยนิวตรอน บางอะตอมต้องใช้นิวตรอนมากกว่าหนึ่งตัวเพื่อให้มันกลายเป็นไม่เสถียร ซึ่งทำให้พวกมันยากขึ้นที่จะกระตุ้นเพราะความน่าจะเป็นของการจับยึดสองเท่าหรือสามเท่าโดยหนึ่งนิวเคลียสจะยากกว่าของการจับยึดเพียงครั้งเดียว ยกต้วอย่างเช่นน้ำ มันถูกสร้างขึ้นจากไฮโดรเจนและออกซิเจน ไฮโดรเจนต้องมีการจับยึดสองครั้งเพื่อให้บรรลุความไม่เสถียรเป็นไฮโดรเจน-3 (ทริเทียม) ในขณะที่ออกซิเจนธรรมชาติ (ออกซิเจน-16) ต้องจับยึดสามครั้งเพื่อให้กลายเป็นออกซิเจน-19 ที่ไม่เสถียร ดังนั้นน้ำค่อนข้างยากที่จะกระตุ้นเมื่อเทียบกับเกลือทะเล (โซเดียมคลอไรด์) ซึ่งอะตอมของทั้งโซเดียมและคลอรีนจะไม่เสถียรด้วยการจับยึดเพียงครั้งเดียวในแต่ละอะตอม ข้อเท็จจริงเหล่านี้ได้ตระหนักถึงตั้งแต่แรกที่ชุดทดสอบอะตอมใน Operation Crossroads ในปี 1946
ประเทศเอกวาดอร์ในโอลิมปิก
ประเทศเอกวาดอร์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1924 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเอกวาดอร์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ECU
นับตั้งแต่ประเทศเอกวาดอร์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเอกวาดอร์ได้รับเหรียญรางวัลรวมทั้งหมด 2 เหรียญ โดยแบ่งเป็น 1 เหรียญทอง 1 เหรียญเงิน และ 0 เหรียญทองแดง
ซีกโลกตะวันออก
ซีกโลกตะวันออกเป็นคำทางภูมิศาสตร์ใช้เรียกครึ่งหนึ่งของโลกที่อยู่ทางทิศตะวันออกของเส้นเมริเดียนแรก (ซึ่งลากผ่านกรีนิช สหราชอาณาจักร) และทิศตะวันตกของเส้นเมริเดียนที่ 180 องศา (แอนติเมริเดียน) ที่อยู่อีกฟากหนึ่งของโลก คำนี้ยังใช้หมายถึงทวีปยุโรป เอเชีย แอฟริกาและออสเตรเลีย ตรงข้ามกับซีกโลกตะวันตก ซึ่งหมายรวมทวีปอเมริกาเหนือและอเมริกาใต้ นอกจากนี้ อาจใช้ในความหมายทางวัฒนธรรมหรือภูมิรัฐศาสตร์เป็นไวพจน์ของ "โลกเก่า"
กีฬาปีนหน้าผาในกีฬาแห่งชาติ ครั้งที่ 47
กีฬาปีนหน้าผาในกีฬาแห่งชาติ ครั้งที่ 47 เป็นการแข่งขันกีฬาปีนหน้าผาที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–14 มีนาคม พ.ศ. 2565 โดยได้จัดขึ้นที่อาคารศูนย์วิทยาศาสตร์การกีฬา โรงเรียนกีฬาจังหวัดศรีสะเกษ ซึ่งครั้งนี้จะมีการแข่งขันทั้งหมด 4 รายการ คือ ประเภทความเร็ว (Speed) บุคคลชาย, บุคคลหญิง และประเภทปีนแบบไม่ใช้เชือก (Bouldering) บุคคลชาย, บุคคลหญิง ซึ่งมีการชิงชัยเหรียญรางวัลรวมทั้งสิ้น 12 เหรียญ
สำนักพิมพ์แบบเปิดที่ล่าเหยื่อ
ในการตีพิมพ์ทางวิชาการ สำนักพิมพ์แบบเปิดที่ล่าเหยื่อ (predatory open access publishing) ใช้เรียกการโมเดลธุรกิจของสำนักพิมพ์แบบเปิดเพื่อแสวงหาประโยชน์โดยการเก็บค่าตีพิมพ์จากผู้เขียนโดยไม่ได้ให้บริการในการแก้ไขและตีพิมพ์ตามหลักของวารสารวิชาการที่ถูกต้องทางกฎหมาย (ไม่ว่าจะมีการเข้าถึงแบบเปิดหรือไม่ก็ตาม) "บัญชีรายชื่อของบีลล์" (Beall's List) ซึ่งเป็นรายงานเขียนโดย เจฟฟรี่  บีลล์ ที่มีการอัปเดตอยู่ตลอด ได้เป็นตัวตั้งเกณฑ์ในการจำแนกสำนักพิมพ์ที่ล่าเหยื่อ และเรียบเรียงรายชื่อของสำนักพิมมพ์และวารสารทางวิชาการอิสระซึ่งอยู่ในเกณฑ์เหล่านั้น   สำนักพิมพ์เอกสารวิชาการใหม่ๆจากประเทศกำลังพัฒนานั้นมีความเสี่ยงสูงที่จะตกเป็นเหยื่อของการกระทำเหล่านี้
ประวัติและบัญชีรายชื่อของบีลล์
ตำว่า "การเข้าถึงแบบเปิดที่ล่าเหยื่อ" ถูกบัญญัติโดยบรรณารักษ์ของมหาวิทยาลัยโคโลราโด เดนเวอร์ ที่ชื่อว่า เจฟฟรี่ บีลล์ หลักจากที่ได้รับอีเมลจำนวนมากที่เชิญชวนให้เขาส่งบทความ หรือเข้าร่วมคณะกรรมการบรรณาธิการของวารสารวิชาการที่ไม่เป็นที่รู้จัก เขาได้เริ่มค้นหาสำนักพิมพ์แบบเปิดและสร้างบัญชีรายชื่อของบีลล์ ซึ่งเรียบเรียงรายชื่อของ สำนักพิมพ์ทางวิชาการแบบเปิด ที่มีแนวโน้ม ความเป็นไปได้ หรือความน่าจะเป็นที่จะทำการล่าเหยื่อ  นอกจากนั้นบีลล์ยังเขียนหัวข้อในThe Charleston Advisor  ซึ่งอยู่ในเนเจอร์  และใน Learned Publishing ก่อนหน้าความพยายามของบีลล์ มีการจัดทำต้นฉบับซึ่งประกอบด้วยเรื่องไร้สาระที่สร้างขึ้นจากคอมพิวเตอร์ (ผ่าน โปรแกรมSCIgen) และส่งโดยนักศึกษาบัณฑิตศึกษาจากมหาวิทยาลัยคอร์เนล ที่มีชื่อว่า ฟิล เดวิส (บรรณาธิการของบล็อก Scholarly Kitchen) ซึ่งถูกรับไว้ภายใต้เงื่อนไขค่าใช้จ่าย (แต่ภายหลังโดนถอนโดยผู้ส่ง) โดยหนึ่งในหาสำนักพิมพ์แบบเปิดซึ่งตอนนี้ถูกระบุอยู่ในบัญชีรายชื่อของบีลล์ (Bentham Open). ข้อกังขาเกี่ยวกับความซื่อสัตย์และการหลอกลวงในวารสารทางวิชาการแบบเปิดนั้นถูกกล่าวถึงตั้งแต่ปี 2552. ความกังวงเกี่ยวกับการสแปมจาก"แกะดำในหมู่<font style="background-color: rgb(254, 252, 224);">วารสารทางวิชาการแบบเปิดและสำนักพิมพ์ " ได้นำทางให้สำนักพิมพ์แบบเปิดชั้นนำได้ก่อตั้ง  กลุ่มสำนักพิมพ์ทางวิชาการแบบเปิด ในปี 2551  รวมไปถึงในปี 2552 บล็อกที่ชื่อว่า งานวิจัยที่ไม่น่าเชื่อถือ ได้พบว่าวารสารทางวิชาการของสำนักพิมพ์ Scientific Research Publishing ได้ทำสำเนาบทความที่ได้ถูกตีพิมพ์ไปแล้วโดยสำนักพิมพือื่น  ต่อมาได้เกิดเหตุการณ์คล้ายกันกับเนเจอร์เช่นกัน บีลล์ได้ตีพิมพ์บัญชีรายชื่อสำนักพิมพ์แบบเปิดที่ล่าเหยื่อครั้งแรกในปี 2553  ในเดือนสิงหาคม 2555 เขาได้ประกาศเกณฑ์ในการประเมินสำนักพิมพ์  โดยได้ออกฉบับที่ 2 ในเดือนธันวาคมของปีเดียวกัน  ในเดือนกุมภาพันธ์ 2556 เขาได้เปิดให้สำนักพิมพ์ทำการอุทธรณ์การมีชื่ออยู่ในบัญชีได้ตามขั้นตอน
เมื่อไม่นานมานี้ได้มีบททดสอบทางด้านระบบการตีพิมพ์ (ใครกลัวการประเมินอิสระ) จอห์น โบฮานนอน หนึ่งในพนักงานเขียนสำหรับสำนักพิมพ์ของนิตยสารไซแอนซ์และป๊อปปูล่าไซแอนซ์ ได้ตั้งเป้าไปที่ระบบการเข้าถึงแบบเปิดในปี 2556 โดยการส่งงามพิมพ์ที่เต็มไปด้วยข้อผิดพลาดในหัวข้อ ผลกระทบของส่วนประกอบในไลเคน ไปให้วารสารเหล่านั้น ประมาณ 60% ของวารสารทางวิชาการได้ตอบรับงานพิมพ์ทางการแพทย์ผิดๆนี้ ในจำนวนนั้นรวมไปถึง Journal of Natural Pharmaceuticals ในขณะที่อีก 40% ที่เหลือรวมไปถึง PLOS ONE ได้ปฏิเสธงานพิมพ์นี้  โดยข้อผิดพลาดของงานพิมพ์นี้คือที่การทดลองไม่ได้ถูกประเมินอิสระ รวมไปถึงการใช้หลักการผิดๆ และการที่ไม่มีกลุ่มควบคุม
ลักษณะของสำนักพิมพ์ที่ล่าเหยื่อ
ข้อร้องเรียนเกี่ยวกับสำนักพิมพ์แบบเปิดที่ล่าเหยื่อมีดังนี้